เงินบาทเปิดตลาด 30.86/89
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.86/89 แกว่งแคบ เหตุไร้ปัจจัยใหม่
4 ก.พ. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.86/89 แกว่งแคบ เหตุไร้ปัจจัยใหม่
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.86/89 บาท/ดอลลาร์ ใกล้เคียงกับช่วงปิดตลาดเย็นวานนี้ที่ระดับ 30.84/85 บาท/ดอลลาร์ เนื่องจากยังไม่มีปัจจัยใหม่ เพราะตลาดเอเซียยังปิดทำการช่วงตรุษจีน
"(เงินบาท)ทรงตัวนิ่งๆ คาดเคลื่อนไหว sideway ทั้งวัน" นักบริหารเงิน กล่าว
ผลพวงจากเหตุการณ์ความไม่สงบในประเทศอียิปต์ทำให้ตลาดมีความกังวลเรื่องสถานการณ์ราคาน้ำมันในตลาดโลก โดยเฉพาะค่าเงินยูโรปรับตัวอ่อนค่าไปมาก แต่คาดว่าเป็นผลทางจิตวิทยาในระยะสั้นเท่านั้น ทั้งนี้ตลาดรอดูตัวเลขการจ้างงานนอกภาคเกษตรกรรมของสหรัฐที่จะประกาศออกมาในคืนนี้ ส่วนปัจจัยในประเทศเรื่องความกังวลเกี่ยวกับสถานการณ์ทางการเมืองนั้นน่าจะเป็นเรื่องท่าทีการชุมนุมของกลุ่ม นปช.ในวันที่ 19 ก.พ.นี้
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 81.50 เยน/ดอลลาร์ ปรับตัวแข็งค่าจากระดับ 81.65/68 เยน/ดอลลาร์ ส่วนเงินยูโรอยู่ที่ระดับ 1.3625/3629 ดอลลาร์/ยูโร ปรับตัวอ่อนค่าจากระดับ 1.3779/3782 ดอลลาร์/ยูโร
นักบริหารเงิน คาดว่า วันนี้ทิศทางการเคลื่อนไหวของเงินบาทน่าจะยังคงแกว่งตัวอยู่ในกรอบแคบๆ ระหว่าง 30.80-30.95 บาท/ดอลลาร์